Seun vermoor glo paŉ Man is Maandag in hegtenis geneem nadat hy glo sy pa tydens ŉ familiebyeenkoms vermoor het. Konst. Moses Molepo, woordvoerder van die polisie, sê ŉ rusie het glo tussen die pa en seun ontstaan waarna die seun sy pa glo verskeie kere met ŉ mes gesteek het. Die pa is op die toneel oorlede. Molepo sê die voorval het Sondagaand in Solomondale in Limpopo plaasgevind. Die 30-jarige seun is Maandag in hegtenis geneem en hy sal na verwagting Dinsdag in die Mankweng-landdroshof verskyn.